alexandrainst/scandi-wiki huggingface dataset:
Jan Arild Snoen

Jan Arild Snoen (født 4. januar 1964) er en norsk skribent, debattant og forfatter. 

Han flyttet fra hjemstedet Toten til Bjølsen i Oslo i 1985. I slutten av 1980-årene var han gruppesekretær for Fremskrittspartiet i Oslo bystyre, formann i Oslo Fremskrittspartis Ungdom og medlem av Sagene-Torshov bydelsutvalg, deretter leder av Fremskrittspartiets Utredningsinstitutt 1988–1992. Snoen var formann i St. Hanshaugen Fremskrittsparti da han meldte seg ut av partiet i etterkant av landsmøtet i 1994. I årene som fulgte, var han medlem av FRIdemokratene, før han meldte seg inn i Høyre i slutten av 1990-årene. Snoen meldte seg ut av Høyre i 2016.

Han har utgitt flere debattbøker, var redaktør i det liberalistiske tidsskriftet Ideer om frihet 1993–2000 og har skrevet i tidsskrifter som Samtiden og magasinet MEMO. Han har også vært tilknyttet analyseselskapet Econ Analyse AS og den liberale tankesmien Civita. Han er visepresident i den proamerikanske foreningen Monticello Society. Snoen var journalist i det konservative tidsskriftet Minerva og fokuserer spesielt på amerikansk politikk og mediekritikk, særlig av hvordan amerikansk politikk dekkes i norske medier.

I 2001 utgav Snoen boken Kong Carl: En uautorisert biografi om Carl I. Hagen sammen med Jan Ove Ekeberg på Kagge Forlag. Boken gir et kritisk blikk på Carl I. Hagen og Fremskrittspartiet. I 2004 utgav han boken Åpen verden – et forsvar for globaliseringen sammen med Paul Chaffey, Nils Petter Gleditsch, Håvard Hegre, Mikael F. Sandström og Henrik Syse på forlaget Civita AS. I 2022 flagget han et tydelig standpunkt i narkotikadebatten med boken Legaliser - nå!, utgitt på Dreyers forlag.  

Jan Arild Snoen er siden 1993 gift med tidligere stortingsrepresentant Ellen Chr. Christiansen.

Referanser

Eksterne lenker 
 
 Jan Arild Snoens mediekritiske spalte i Minerva 

Norske sakprosaforfattere
Norske redaktører
Norske journalister
Norske liberalister
FrP-politikere i Oslo
Personer fra Østre Toten kommune
Artemisia Gentileschi

Artemisia Lomi, bedre kjent som Artemisia Gentileschi, (født 8. juli 1593 i Roma, død ca. 1653 i Napoli) var en  italiensk maler i barokken. Hun var datter av Orazio Gentileschi.

Hun regnes som en av Caravaggistene.

Liv og virke

Bakgrunn
Artemisia Gentileschi vokste opp hos sin far Orazio Gentileschi, ettersom hennes mor Prudentia Montone døde da hun var liten.

Malerinne
Artemisia Gentileschi gikk først i lære hos sin far. Der studerte hun Caravaggio. Ettersom Artemisia ikke fikk studere ved kunstakademier, fikk faren arrangert videre lære for henne hos vennen Agostino Tassi. Da hun var nitten år gammel ble hun voldtatt av Tassi, og det resulterte i en syv måneder lang rettegang. Under rettegangen fikk hun utstå både anklageer om promiskuitet, inngående gynekologiske undersøkelser og tortur med tommeskruer under hennes vitnemål for å forsikre seg om at hun talte sant. Tassi ble til slutt dømd for voldtekt men fikk bare ett års fengselstraff.

Det var under denne turbulente tiden at hun malte et av sine mest berømte verker – Judith dreper Holofernes. Maleriet fremstiller den jødiske heltinnen Judith, som med sverdet i hånden skjærer hodet av Holofernes. Hendelsen er hentet fra Judiths bok. Det finnes syv utførelser av malerier malt av henne med dette temaet.

I 1614 flyttet hun til Firenze. Der hadde hun et nært samarbeid med byens kunstakademi. Omkring 1620 flyttet hun tilbake til Roma, men i 1628 slo hun seg ned i Napoli.

I 1638 sluttet hun seg til sin far Orazio Gentileschi, som hadde reist til England og utførte sammen med ham noen store utsmykninger ved det engelske hoffet. Etter farens død i 1639, ble hun noe noen år i England innen hun vendte tilbake til Italia.

I Napoli kom hun under Jusepe de Riberas innflytelse og i denne perioden malte hun blant annet religiøse sjangermalerier.

I maleriene «Judith dreper Holofernes» brukte Gentileschi maleteknikken chiaroscuro.

Referanser

Litteratur 

 Christiansen, Keith, Orazio and Artemisia Gentileschi. New York: Metropolitan Museum of Art 2001.
 Garrard, Mary D., Artemisia Gentileschi: the image of the female hero in Italian baroque art. Princeton: Princeton University Press 1991.
 Garrard, Mary D., Artemisia Gentileschi around 1622: the shaping and reshaping of an artistic identity. Berkeley: University of California Press 2001. 
 Vreeland, Susan, Artemisias passion. Stockholm: Pan 2004.

Eksterne lenker 
 

Italienske barokkmalere
Personer fra Roma
Fødsler i 1593
Dødsfall i 1653
Dødsdato ukjent
Italienske renessansemalere
Petterøes Blå

Petterøes Blå er en norsk type snus. Firmaet Tiedemanns Tobaksfabrik har rettighetene til denne snusen, altså en av de få snustypene som er norske.

Petterøes Blå har en litt annerledes konsistens enn de fleste andre snustyper. Som regel er snusen våt og fuktig, noe som gjør den enkel å bake. Petterøes Blå har en mer tørr konsistens og er ganske sterk på smak. Den har en slags «mint»-følelse over seg.

Petterøes er også navnet på en av de mest utbredte rulletobakkene i Norge.

Sigarettmerker
Snusmerker
Louisville

Louisville er den største byen i den amerikanske delstaten Kentucky. Byen ble grunnlagt i 1778, og er oppkalt etter den franske kong Ludvig XVI.

Byen har  innbyggere (2010), med forsteder ca. . Louisville ligger i Jefferson County, midt-nord i delstaten, på grensen til Indiana, nær Ohioelven. Louisville er hovedsetet i Jefferson County.

Eksterne lenker 
 
  

Byer i Jefferson County i Kentucky
Bosetninger etablert i 1778
Byer ved Ohio
 
Byer i Kentucky
Blackmore’s Night

Blackmore's Night er et folk rock-band som består av tidligere Deep Purple-gitarist Ritchie Blackmore og Candice Night. Derav navnet Blackmore's Night. Blackmore sluttet i Deep Purple etter The Battle Rages On i 1993 for å starte Rainbow opp igjen. I 1995 kom albumet Stranger in Us All, men Blackmore virket nå lei av livet som hard rock-ikon. 

Etter at han traff Candice Night i 1989 i New York, hadde de to snakket om å starte et band som skulle spille renessansemusikk, og i 1997 var tiden inne for å sette planene ut i livet. Debutalbumet Shadow of the Moon ble en stor suksess i Europa, og bandet har nå sin største tilhengerskare i Tyskland. 

Ritchie Blackmore og Candice Night giftet seg 5. oktober 2008 etter 19 år sammen. Det er Blackmores fjerde ekteskap. Datteren deres, Autumn Esmerelda Blackmore, ble født 27 mai 2010 og inspirerte til navnet på albumet som ble utgitt samme år, Autumn Sky. Sønnen Rory Dartanyan Blackmore ble født 7. februar 2012.

Diskografi

Studioalbum:

 Shadow of the Moon (1997)
 Under a Violet Moon (1999)
 Fires at Midnight (2001)
 Ghost of a Rose (2003)
 The Village Lanterne  (2006)
 Winter Carols (2006)
 Secret Voyage (2008)
 Autumn Sky (2010)
 Dancer and the moon (2013)
 All Our Yesterdays (2015)
Nature's Light (2021)

Konsertalbum:
 Past Times with Good Company (2002)
Paris Moon (2007)
A Knight In York (2012)

Samlealbum:
 Minstrels And Ballads (2001)
The Best Of (2003)
Beyond the Sunset: The Romantic Collection (2004)
All For One – The Finest Collection Of Blackmore's Night (2004)
The Beginning (2012)
To the Moon and Back: 20 Years and Beyond (2017)

Live DVD
 Shadow of the Moon (1997)
 No Second Chance (1997)
 Renaissance Faire (1997)
 The Times They Are a Changin''' (2001)
 Hanging Tree (2001)
 Way to Mandalay (2003)
 Christmas Eve (English Version) (2005)
 Christmas Eve (German Version) (2005)
 Once in a Million Years (2005)
 Village Lanterne (2006)
 Olde Mill Inn (2006)
 Locked Within the Crystal Ball (2008)
 Highland (2010)
 Dancer and the Moon (2013)
 The Moon is Shining (Somewhere Over the Sea) (2013)
 Christmas Eve (2013 Version) (2014)
 All Our Yesterdays (2015)
 Will O' The Wisp (2015)
 Second Element (2021)

 Referanser 

 Eksterne lenker 
 
 Norsk fanklubb: www.Blackmoresnight.no''

Britiske rockegrupper
Savannah (Georgia)

Savannah er en by som ligger i Chatham County i Georgia i USA. Byen hadde 129 800 innbyggere i 2004 ifølge anslag fra U.S. Census. Før 1970 var Savannah den nest største byen i Georgia. I dag rangeres den som den fjerde største.

Byområdet Savannah har en befolkning på 313 883 innbyggere (anslag fra 2005) og inkluderer de tre fylkene Chatham County, Bryan County og Effingham County.

Eksterne lenker 
 

Byer i Chatham County i Georgia
Byer i Georgia (USA)
Burlington (Vermont)

Burlington er den største byen i delstaten Vermont, USA. Byen ligger i Chittenden County og har  innbyggere (2010), med forsteder over 203 000 innbyggere. Byen ligger ved Champlainsjøen, og ble grunnlagt i 1783. Nærheten til vannveien gjorde den tidligere til en viktig handelsby, og sentral i trelast- og meieri-industri.

Byen er i dag en typisk universitetsby, med universitet og to college.

Utenfor byen ligger Burlington internasjonale lufthavn.

Referanser

Eksterne lenker 
 

Byer i Chittenden County
Bosetninger etablert i 1783
1783 i Nord-Amerika
Byer grunnlagt i 1865
1865 i USA
1860-årene i Vermont
Byer i Vermont
Philip Mills

Philip «Phil» Mills (født 30. august 1963 i Trefeglwys, Wales) var kartleser for rallyføreren Petter Solberg. Waliseren ble verdensmester i 2003 i Subaru World Rally Team. Sammen med Solberg har Mills på 152 starter 13 enkeltseirer i VM. De samarbeidet fra 1999 til 2010 da Mills annonserte at han ønsket å avslutte samarbeidet.

Referanser 

Walisiske sportsutøvere
Britiske motorsportsutøvere
Personer fra Powys
Fødsler i 1963
Virginia Beach

Virginia Beach er den største byen i delstaten Virginia i USA. Byen har 438 000 innbyggere (2005), med forstadsområdene 1,6 mill. innbyggere. Den ligger ved munningen av Chesapeake Bay.

Byen er en uavhengig by, det vil si at den ikke tilhører noe fylke, altså «county». (Denne lokaladministrative ordningen er noe av et særmerke for Virginia, som har 38 byer i denne kategorien, mens det bare finnes 3 eksempler i resten av USA.)

Virginia Beach er kjent for å ha en av verdens lengste sandstrender. De største næringsveiene er turisme og militærbaser.

Byen er vennskapsby med Moss, og byene har søsterstatuene Norwegian Lady Statues.

Eksterne lenker 
 
  

Uavhengige byer i Virginia
Bosetninger etablert i 1888
1888 i USA
Byer i Virginia
Fylkesvei 6854

Fylkesvei 6854 (Fv6854) går mellom Solvang i Skogn og Gullberget i Åsen i Levanger kommune. Veiens lengde er 12,5 km.

To av strekningene (Solvang-Sneppen og Hammer-Gullberget) var riksvei 50 i 1930-1965, riksvei 6 i 1965-1969 og europavei 6 i 1969-1975. Den gamle riksveien Sneppen-Hammer er nå kommunal vei.

Før Trøndelag fylke ble opprettet 1. januar 2018 hadde veien betegnelsen Fylkesvei 111 (Nord-Trøndelag).

Kommuner og knutepunkter

Eksterne lenker 
 Vegvesenets vegkart 

Fylkesveier i Trøndelag
Veier i Levanger
Val Müstair

Val Müstair (retoromansk; tysk Münstertal) er den østligste dalen i Sveits og utgjør en selvstyrt krets (circul) og en kommune (comuna) av Graubünden. Dalen ligger på sydøstsiden av Alpenes hovedkam, slik at den fra Sveits bare er tilgjengelig via Fuornpasset fra Engadin. Geografisk kan Val Müstair sies å høre til Vinschgau i Syd-Tirol. Dalens elv, Rom (tysk Rambach), drenener nemlig til Etsch (italiensk Adige) i øvre Vinschgau. Nederst i dalen (men ikke kretsen) Val Müstair ligger også en sydtirolsk kommune (Taufers im Münstertal).

Også historisk har det vært minst like mye kontakt mellom Val Müstair og Vinschgau som mellom Val Müstair og Engadin. Administrativt og kulturelt utgjør derimot Val Müstair en enhet sammen med Nedre Engadin: administrativt, fordi de tilsammen utgjør forvaltningsdistriktet (dertgira) En; kulturelt, fordi det dominerende språket i begge daler er vallader-dialekten av det retoromanske språk. Ved siden av retoromansk taler 23 % av befolkningen tysk. Den lokale tyske dialekten er ikke alemannisk, som ellers i Sveits, men bairisk som i Syd-Tirol.

Det meste av kommunens areal er høyfjell (om lag 45 %). Fra og med 2009 ble dalens tidligere seks kommuner (Fuldera, Lü, Müstair, Santa Maria, Tschierv, Valchava) slått sammen til én. Den laveste landsbyen (1273 moh.) er Müstair, som er oppkalt etter benediktinerklosteret fra ca. 775. Den høyeste landsbyen (1920 moh.) er Lü. Hovedlandsbyen er Santa Maria Val Müstair (1375 moh.). Kommunens høyeste punkt er Piz Tavü (3168 moh.).

Steder i Val Müstair

Referanser 

Graubünden
Kommuner i Sveits
Distrikter i Sveits
Müstair
Det nordlige Amerika

Se også regionen Nord-Amerika

Det nordlige Amerika er en FN-definert subregion nord i det nordamerikanske kontinentet. Ifølge FN inkluderer denne regionen landområdene nord for Mexico og Karibia. Landområdene som tilhører Det nordlige Amerika (ifølge FN) er som følger.
Grønland (Danmark)
Saint-Pierre og Miquelon (Frankrike)
Canada
Bermuda (Storbritannia)
USA

Størstedelen av Mexico tilhører regionen Nord-Amerika geografisk, men FN definerer hele Mexico under Sentral-Amerika geopolitisk.

 Geografisk inndeling 

Selv om Mexico (utenom 5 delstater øst for Tehuantepec-eidet) ikke tilhører Sentral-Amerika geografisk, har FN valgt å inkludere hele Mexico innunder regionen Sentral-Amerika geopolitisk. Både størstedelen av Mexicos landområder og dets befolkning (utenom statene Chiapas, Tabasco, Campeche, Quintana Roo og Yucatán) befinner seg geografisk i regionen Nord-Amerika.

 Omtale av Nord-Amerika vs det nordlige Amerika i Norge 
I Norge blir veldig ofte det nordamerikanske kontinentet feilaktig benyttet når en omtaler det nordlige Amerika. På engelsk kalles «det nordlige Amerika» for Northern America''.

Se også 
 Amerika
 Sentral-Amerika
 Karibia
 Nord-Amerika
 Nord-Amerika (region)
 Syd-Amerika
 Anglo-Amerika
 Latin-Amerika
 Iberoamerika
 Hispanoamerika

Referanser 

Nord-Amerika
Subregioner
Petter Myhre

Petter Myhre (født 21. februar 1972) er en norsk fotballtrener som er assistenttrener for Lillestrøm Sportsklubb.

Han er mest kjent for å ha overtatt som trener i Vålerenga etter at Kjetil Rekdal trakk seg 22. august 2006. Petter Myhre jobbet frem til årsskiftet 2010-2011 som trener i Strømmen IF sammen med Thomas Berntsen kombinert med jobben som fotballkommentator TV 2.. På nyåret 2011 forlot han imidlertid jobben som trener da et utvidet engasjementet i TV 2 ikke var mulig å kombinere med trenerjobben.

Trenerkarriere

Vålerenga 
Myhre har tidligere trent Skjetten SK før han kom til Vålerenga i 2001. Han skulle i første periode kun være trener ut sesongen 2006, men etter å ha fått Vålerenga opp på et topp nivå igjen, ble han tilbudt å være hovedtrener fra og med sesongen 2007.

Sesongen 2006 
Under hans tid i sjefstolen har Vålerenga vært på en framgang: Fra en syvendeplass på tabellen, til en endelig tredjeplass i serien etter 9 kamper (7 seiere, en uavgjort og ett tap). Dermed ble Vålerenga klare for spill i UEFA-cupen og Royal League, noe man ikke trodde var mulig et par måneder tidligere. Vålerenga gikk også til kvartfinalen i Royal League 2005/2006 etter fire seire og to uavgjorte kamper i det innledende gruppespillet.

Sesongen 2007 
Sesongen ble et antiklimaks for bronselaget fra 2006. Laget ble hele første halve del av sesongen liggende under midten av tabellen, vekslende mellom plassene 11 og 13. De siste kampene før ferien endte med bortetap mot Aalesunds FK og hjemmetap mot Viking FK. I tillegg var VIF det laget i Tippeligaen som skårte færrest mål i samme periode (9 mål).

Myhrer varslet etter tapet mot «Tangotrøyene» at det skulle bli oppvask i klubben. Selv måtte Myhre 8. juli 2007 gå ut og avkrefte at det var intern konflikter innad i Vålerenga mellom han og sportssjef Jan-Erik Aalbu. 27. juli 2007 trakk Myhre seg etter eget ønske.

Karrieren i media 
Petter Myhre fikk kort tid etter han sa opp i Vålerenga tilbud om å bidra som fotballekspert for TV2. Dette takket han ja til og samarbeidet ble en umiddelbar suksess. Etterhvert har Myhre fått utvidet sine arbeidsrutiner hos TV2. Fra å kun være ekspert på Tippeligaen i fotballstudio, har han i de senere fått flere andre oppgaver. Han er mye benyttet som ekspertkommentator på landskamper og var blant annet med til Sør-Afrika til VM 2010. I tillegg er han ekspertkommentator i Premier League studio. Myhre er og en viktig bidragsyter i Matchball Mandag. Her bidrar han ofte med faglige argumenter, godt humør og mange gode ikke fotballfaglige innspill.

Referanser

Eksterne lenker 
 

Norske fotballtrenere
Fotballspillere for Strømmen IF
Fotballspillere for Ullern Fotball
Fotballspillere for Skjetten SK
Fotballtrenere for Vålerenga Fotball
Ekspertkommentatorer (sport)
Fødsler i 1972
Personer fra Eidsvoll kommune
Røyrvatn kraftverk

Røyrvatn kraftverk  er et vannkraftverk øst for Straumen  i Sørfold kommune i Nordland. 
Kraftverket utnytter fallet på 110 meter fra reguleringsmagasinet Røyrvatnet til Straumvatnet. Røyrvatnet reguleres mellom 115 og 111 moh.

Kraftverket ble bygget av tyskerne under den andre verdenskrigen, og overtatt av NSB etter krigens slutt. Verket ble overtatt av dagens eier i 1966.

I 2006 sto en ny kraftstasjon og rørgate ferdig og produksjonen i anlegget ble da fordoblet.

Det er installert en francisturbin med ytelse 2,7 MW og den midlere årsproduksjon er på 13,5 GWh.
 
Kraftverket eies av Indre Salten Energi, som har overtatt Sørfold kraftlag.

Referanser

Kilder
 
 NVE vannkraftdatabase
 Indre Salten Energi

Småkraftverk i Nordland
Kraftverk i Sørfold
Kraftverk etablert i 2006
Warlocks

Warlocks er en norsk rapgruppe fra Oslo. Navnet kommer fra engelsk der «warlock» refererer til en trollmann. Gruppen ble etablert i 1992 under navnet «Warlocks of Mayhem».

Historie
Rapgruppen «Warlocks of Mayhem» ble stiftet i 1992 av tvillingene André «Tech Rock» Eriksen og Kevin «Karma» Eriksen, sammen med kameratene Haakon «Hawk» Lund, Jan Erik «Small MC» Nøkleby og Kenneth «Kennybong» Engen i 1992. «Warlocks of Mayhem» var nært knyttet til miljøet rundt Blitzhuset i Oslo. De holdt sine første konserter der og ble intervjuet av blitzavisen Smørsyra.

Navnet ble senere endret til bare «Warlocks». Nøkleby og Engen sluttet kort tid etter og startet sin egen gruppe, «Valuable Scamps».

Warlocks har utgitt fem album og har i tillegg bidratt på album med artister som Diaz, Tommy Tee og Ken Ring. Bandet vant Alarmprisen 2002 i klassen hiphop/rap for albumet Afterlife. De laget også musikken til den norske spillefilmen Sønner i 2006.

Eriksen-tvillingene er også medlemmer av breakdancegruppen Atomic B-Boys. Haakon Lund arbeider som radioshowvert og som musikkprodusent, der han arbeider mest med mixtapes og EP-er i eget navn og eget plateselskap. Han står bak produksjonen for rapperne Simon Divine og Andyboy. Kevin Eriksen har en solokarriere under artistnavnet Kevin.

Kontroverser
I 1995 spilte Warlocks inn en video til låten «Graff Kill» fra Lyrical Marksmen-albumet. I videoen knuser rap-gruppen en jernbanevogn som tilhører NSB. Dette skapte bråk og NSB politianmeldte Warlocks.
I 1996 takket Warlocks ja til en kontrakt med Christer Falck og hans nystartede Ironic Recordings. Singlen «The VOT-Click» ble utgitt før Warlocks raskt valgte å gå videre til Tommy Tee sitt Tee Productions. Det førte til gjennombrudd med låta «Flashbacks» fra albumet Top Notch. Resultatet ble en årelang feide med Christer Falck og Darkside of the Force. Sistnevnte var signert til Falck sin label.

Diskografi

Album

Singler og 12"

The Vot Click (1996) 
Flashbacks (1997)  
Flashbacks pt. 1 and 2 (1997) 
The Way My Mind Works (1997)
Top Notch Vinyl EP (1997)  
For Those Who Never Saw This (1998)  
Foul Child with T.P. Allstars (1999)   
Techniques & Styles 99 (1999)   
U R A Dick (2001) 
Rap Game (2001) 
Hahaha! (2002) 
Stay Warm (2005)
Soundboy (2005)

Referanser

Eksterne lenker
 
 Warlocks på myspace
 Warlocks – Stay Warm (Youtube)

Norske hiphopgrupper
Vinnere av Alarmprisen
Band etablert i 1992
Meretz

Meretz (tidligere Meretz-Yachad) er et venstresosialdemokratisk politisk parti i Israel. På hebraisk betyr yachad (יחד) «sammen» og meretz (מרצ) «vitalitet» eller «energi». Partiet definerer seg som sionistisk, grønt, venstreorientert sosialdemokratisk.

Historie
Partiet ble dannet i desember 2003 ved sammenslåingen av venstrepartiene Meretz og Shahar.

Meretz oppstod i 1992 gjennom et samarbeid mellom tre andre partier: Ratz (רצ, Bevegelsen for borgerrettigheter og fred), Mapam (מפ"ם) og Shinui (שינוי, Endring). Det nye partiet ble ledet av Ratz-formannen Shulamit Aloni. Etter at partiet i 1996 gjorde et dårlig valg og partiets fraksjon i Knesset ble redusert fra 12 til 9 ble Yossi Sarid valgt til ny leder. Samme år registrerte de tre partiene offisielt Meretz som ett parti. En del av Shinui forlot imidlertid partiet i 1997.

Shahar ble dannet av den tidligere Arbeiderpartipolitikeren Yossi Beilin i juni 2002 og hadde ifølge seg selv som mål å forene de i Israel som går inn for fred og sosial rettferd, og å skape et klart alternativ til den høyreorienterte regjeringen.

Det nye partiet var først kjent som Yachad, men ettersom undersøkelser viste at navnet Meretz var bedre kjent i den israelske befolkningen tok partiet i 2005 navnet Meretz-Yachad.

Partiet hadde i 2005 omkring 22 000 medlemmer.

Eksterne lenker
 

Politiske partier i Israel
Sosialdemokratiske partier
Politiske partier etablert i 2003
2000-årene i Israel

sv:Yachad
Pål Anders Ullevålseter

Pål Anders Ullevålseter (født 1968) er en norsk motorsportutøver som har gjort seg spesielt bemerket innen enduro.

Biografi 
Han har deltatt i Rally Dakar 12 ganger, med andreplass i 2010 som beste plassering. Han ble europamester i enduro i 1998 og 2000 og tok VM-tittelen sammenlagt i Ørkenrally i 2004.

Ullevålseter kjørte motocross fra 1987 til 1996, men gikk deretter over til Enduro. Han er også landslagssjef for endurolandslaget. 

Han har vunnet fire realityserier for kjendiser: Isdans (2007), 71 grader nord - Norges tøffeste kjendis (2011), Farmen kjendis (2018) og Mesternes mester (2019). Han har også vært deltaker i Skal vi danse (2013).  

I 2010 gav Katrine Bjerke Mathisen ut biografien Pål Anders Ullevålseter, Drømmen om Dakar.  

Han er gift med tidligere proff-kickbokser Mette Solli.

Meritter Rally Dakar 
 2002 – 9.-plass
 2003 – 7.-plass
 2004 – beste privatfører, 5.-plass
 2005 – brøt etter 10 dager grunnet brukket kravebein
 2006 – 6.-plass
 2007 – 4.-plass 
 2008 – avlyst
 2009 – 4.-plass
 2010 – 2.-plass 
 2011 – 6.-plass
 2012 – 6.-plass

Meritter Africa Race 
 2014 – 1.-plass
 2015 – 1.-plass
 2016 – 1.-plass
 2017 – 1.-plass
 2018 – brøt grunnet motorhavari

Referanser

Eksterne lenker 
  

Personer fra Oslo
Norske motorsyklister
Norske motorsportsutøvere
Skal vi danse-deltakere
71° nord-deltakere
Mesternes Mester-deltakere
Farmen-deltakere
Norske realitydeltakere
Kongepokalvinnere i motorsport
Valerij Goppa

Valerij Denisovitsj Goppa, russisk Вале́рий Дени́сович Го́ппа, er en russisk matematiker. Han var mannen som i 1981 konstruerte Goppa-koden.

Litteratur 
Geometry and codes 1988 ISBN 90-277-2776-7

Eksterne lenker 
 Group representations and algebraic information theory  Fra Izvestiya Mathematics, 1995, 59:6, 1123–1147 

Russiske matematikere
Tone Hellesund

Tone Hellesund (fød 1967) er en norsk etnolog som har forsket innenfor tema som kulturelle perspektiver på kjønn, herunder seksualitet og intimitet, i nåtid og fortid. Hun har vist særlig interesse for ikke-normative liv. 

Hellesund er ansatt som professor i kulturvitenskap ved Institutt for arkeologi, historie, kultur- og religionsvitenskap ved Universitetet i Bergen.

Hun har studert sosiologi, historie og etnologi i Bergen, Trondheim og USA. Hun har gjennom sin utdanning og yrkeskarriere befattet seg med forhold som modernitetens kulturhistorie med særlig vekt på kjønn, seksualitet, kropp, enslighet/ugifte og kvinner. Hun tok hovedfag i etnologi i 1995 og arbeidet som fagkonsulent ved Norsk Folkemuseum før hun i 1997 begynte på det fireårige doktorgradsprosjektet Den norske peppermø – om kulturell konstituering av kjønn og organisering av enslighet. Hun fikk derfra graden dr.art.

I 2003 ble hun tildelt Meltzers formidlingspris. Hun fikk utmerkelsen for måten hun formidlet innsikter fra doktoravhandlingen sin.
 
Hun har utgitt boka Kapitler fra singellivets historie (2003), og vært medforfatter i Norsk homoforskning (2001).

Referanser  

Personer fra Molde kommune
Norske etnologer
Norske professorer
Professorer ved Universitetet i Bergen